
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 982 

23 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναστολή εξαγοράς μεριδίων ΟΣΕΚΑ. 1 

Τροποποίηση της απόφασης 3/304/10.6.2004 (ΦΕΚ 
901 Β/16.6.2004) της Επιτροπής Κεφαλαιαγοράς 
«Κανονισμός Λειτουργίας του Συστήματος Αυ¬ 
λών Τίτλων». 2 

Ασκηση δικαιώματος εξαγοράς μετά την υποβολή 
δημόσιας πρότασης σύμφωνα με το άρθρο 27 
του Ν. 3461/2006. 3 


ΑΠΟΦΑΣΕΙ Σ 

Αριθμ. απόφ. 7/644/22.4.2013 (1) 

Αναστολή εξαγοράς μεριδίων ΟΣΕΚΑ. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 


1. Την παράγραφο 5 του άρθρου 8 του Ν. 4099/2012 «Ορ¬ 
γανισμοί συλλογικών επενδύσεων σε κινητές αξίες και 
ανώνυμες εταιρείες διαχείρισης αμοιβαίων κεφαλαίων, 
Οδηγία 2009/65/ΕΚ. Προσαρμογή της ελληνικής νομοθε¬ 
σίας στις διατάξεις των Οδηγιών 2010/78/ ΕΕ, 2010/73/ΕΕ, 
2011/96/ΕΕ, 2009/133/ΕΚ, 2004/113/ΕΚ Ευρωπαϊκή Συνεται¬ 
ριστική Εταιρεία. Μέτρα εφαρμογής των Κανονισμών (ΕΚ) 
1338/2001 και (ΕΕ) 1210/2010 περί προστασίας του ευρώ 
και άλλες διατάξεις». (ΦΕΚ Α' 250/20.12.2012). 

2. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του ν. 2324/1995 
(ΦΕΚ Α' 146). 

3. Το γεγονός ότι η 1η Μαΐου 2013 θα είναι ημέρα ειδι¬ 
κής αργίας διατραπεζικών συναλλαγών και συναλλαγών 
στις οργανωμένες αγορές. 

4. Το από 15.4.2013 ηλεκτρονικό μήνυμα (θ-πιαίΙ) της 
Ένωσης Θεσμικών Επενδυτών. 

5. Την ανάγκη διαφύλαξης των συμφερόντων των μεριδι- 
ούχων Α' ΟΣΕΚΑ και της ομαλότητας της αγοράς ΟΣΕΚΑ. 

6. Την από 19.4.2013 εισήγηση της Διεύθυνσης Φορέων 
της Επιτροπής Κεφαλαιαγοράς. 

7. Το άρθρο 90 του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά 


όργανα» (ΦΕΚ Α/98/2005), όπως ισχύει, αποφασίζει 
ομόφωνα: 

Την αναστολή της εξαγοράς μεριδίων ΟΣΕΚΑ κατά 
την 1η Μαΐου 2013. 

Η παρούσα απόφαση ισχύει από τη λήψη της. 

Από τις διατάξεις της παρούσας δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

Αριθμ. απόφ. 1/643/15.4.2013 (2) 

Τροποποίηση της απόφασης 3/304/10.6.2004 (ΦΕΚ 901 
Β/16.6.2004) της Επιτροπής Κεφαλαιαγοράς «Κανο¬ 
νισμός Λειτουργίας του Συστήματος Αυλών Τίτλων». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 1 έως 7 του Ν. 3756/2009 (ΦΕΚ 53 Α/31.3.2009) 
«Σύστημα Αυλών Τίτλων, διατάξεις για την Κεφαλαιαγο¬ 
ρά, φορολογικά θέματα και λοιπές διατάξεις». 

2. Τα άρθρα 39 έως 49, 51 έως 55 και 57 έως 58 του 
Ν. 2396/1996 (ΦΕΚ 73 Α/30.4.1996) για τις «Επενδυτικές 
υπηρεσίες στον τομέα των κινητών αξιών, επάρκεια ιδίων 
κεφαλαίων των επιχειρήσεων παροχής επενδυτικών υπη¬ 
ρεσιών και των πιστωτικών ιδρυμάτων και άυλες μετοχές» 
καθώς και το άρθρο 58 του Ν. 2533/1997 (ΦΕΚ 137 Α/11.11.1997) 
«Χρηματιστηριακή αγορά παραγώγων και άλλες διατάξεις». 

3. Την με αριθμό πρωτ. 1676/12-4-2013 (αρ. πρωτ. Ε.Κ. 
5220/12-4-2013) επιστολή της εταιρίας «Ελληνικά Χρη¬ 
ματιστήρια Α.Ε.». 

4. Το άρθρο 90 του π.δ. 63/2005 (ΦΕΚ 98 Α/22.4.2005) 
«Κωδικοποίηση της νομοθεσίας για την κυβέρνηση και 
τα κυβερνητικά όργανα», αποφασίζουμε ομόφωνα: 

Την τροποποίηση της απόφασης υπ’ αριθμ. 3/304/ 
10.6.2004 της Επιτροπής Κεφαλαιαγοράς «Κανονισμός 
Λειτουργίας του Συστήματος 'Αυλων Τίτλων», όπως ισχύ¬ 
ει, (εφεξής ο «Κανονισμός») ως εξής: 

Αρθρο 1 

Το άρθρο 1 του Κανονισμού τροποποιείται ως εξής: 
α) Ο ορισμός αριθ. 9 τροποποιείται ως εξής: 

«9. Ως Εκδότρια νοείται το νομικό πρόσωπο του οποί¬ 
ου οι κινητές αξίες έχουν εισαχθεί ή έχουν ενταχθεί 

προς διαπραγμάτευση πρωτογενώς σε Αγορά και του 
οποίου οι κινητές αξίες καταχωρούνται στο Σ.Α. Τ. Για 
τις ανάγκες εφαρμογής του παρόντος Κανονισμού, στην 
περίπτωση Τίτλων Παραστατικών Δικαιώματος προς 
Κτήση Κινητών Αξιών που εκδίδονται από το Ταμείο 
Χρηματοπιστωτικής Σταθερότητας (ΓΧΣ) σύμφωνα με 
τον Ν. 3864/2010 και τις κατ’ εξουσιοδότηση αυτού κα¬ 
νονιστικές αποφάσεις, η εκδότρια των παριστώμενων 
κινητών αξιών έχει τα δικαιώματα και τις υποχρεώσεις 
της Εκδότριας.» 

β) Προστίθεται ορισμός αριθ. 19 και αναριθμούνται οι 
επόμενοι ως εξής: 

«19. Ως Μερίδα Κατάθεσης Ταμείου Παρακαταθηκών 
και Δανείων (Μερίδα Κατάθεσης ΤΠΔ) νοείται η Με¬ 
ρίδα του στην οποία κατατίθενται άυλοι τίτλοι που 
αποτελούν το αντάλλαγμα του δικαιώματος εξαγοράς, 
σύμφωνα με τα άρθρα 27, 27α του Ν. 3461/2006....» 

γ) Το στοιχείο (β) του ορισμού αριθ. 24 τροποποιείται 
ως εξής: 

«(β) Πιστωτικό ίδρυμα ή ΕΠΕΥ που δικαιούται να πα¬ 
ρέχει την υπηρεσία της φύλαξης και διακίνησης τίτλων 
και λειτουργεί ως θεματοφύλακας του Διαχειριστή του 
Σ.Α.Τ. κατά την έννοια του άρθρου 5 του Ν. 3756/2009.» 

Αρθρο 2 

Η παράγραφος 1 του άρθρου 3 τροποποιείται ως εξής: 
«1. Στο Σ.Α.Τ. δημιουργούνται Μερίδες Επενδυτή, Εκδό- 
τριας, Μέλους, Μερίδα Ειδικού Διαπραγματευτή, Ειδικού 
Διαπραγματευτή Παραγώγων, Ειδικού Διαπραγματευτή 
Μεριδίων Δ.Α.Κ., Ειδικού Διαπραγματευτή Σ.Χ.Π., Δια¬ 
χειριστή Συστήματος, Χειριστή, Παρόχου, Διαχειριστή 
Σ.Α.Τ. και Μερίδα Κατάθεσης Ταμείου Παρακαταθηκών 
και Δανείων (Μερίδα Κατάθεσης ΤΠΔ). Σε καθεμιά από 
τις παραπάνω μερίδες τηρούνται οι παρακάτω Λογα¬ 
ριασμοί μέσω των οποίων γίνεται η κίνηση των αξιών 
και η παρακολούθησή τους με λογιστικές εγγραφές: 

α. Στη Μερίδα Επενδυτή τηρείται Λογαριασμός Αξιών 
και Ειδικός Λογαριασμός, κατ’ εξαίρεση στην περίπτωση 
μη εμφανισθέντος μετόχου σύμφωνα με το άρθρο 56 στη 
Μερίδα Επενδυτή τηρείται μόνο Ειδικός Λογαριασμός. 

β. Στη Μερίδα Εκδότριας τηρούνται Λογαριασμός Αξι¬ 
ών, Ειδικός Λογαριασμός και Μεταβατικός Λογαριασμός. 

γ. Στη Μερίδα Μέλους τηρούνται Λογαριασμός Αξιών 
και Ειδικός Λογαριασμός. 

δ. Στη Μερίδα Ειδικού Διαπραγματευτή τηρούνται 
Λογαριασμός Αξιών και Ειδικός Λογαριασμός. 

ε. Στη Μερίδα Ειδικού Διαπραγματευτή Παραγώγων 
τηρούνται Λογαριασμός Αξιών και Ειδικός Λογαριασμός. 

στ. Στη Μερίδα Ειδικού Διαπραγματευτή Δ.Α.Κ. τη¬ 
ρούνται Λογαριασμός Αξιών και Ειδικός Λογαριασμός. 

ζ. Στη Μερίδα Ειδικού Διαπραγματευτή Σ.Χ.Π. τηρού¬ 
νται Λογαριασμός Αξιών και Ειδικός Λογαριασμός. 

η. Στη Μερίδα Παρόχου τηρείται Τεχνικός Λογαρια¬ 
σμός. 

θ. Στη Μερίδα του Διαχειριστή Σ.Α.Τ. τηρούνται Τεχνι¬ 
κός Λογαριασμός και Μεταβατικός Λογαριασμός. 

ι. Στη μερίδα Διαχειριστή Συστήματος τηρούνται Λο¬ 
γαριασμός Αξιών και Ειδικός Λογαριασμός. 

ια. Στη μερίδα Χειριστή τηρείται Μεταβατικός Λογα¬ 
ριασμός. 

Ιβ, Στη μερίδα Κατάθεσης ΤΠΔ τηρείται Ειδικός Λο¬ 
γαριασμός.» 


Άρθρο 3 

Το άρθρο 10 τροποποιείται ως εξής: 

«Άρθρο 10 

Μερίδα Μέλους, Μερίδα Χειριστή, Μερίδα Ειδικού Δι¬ 
απραγματευτή, Μερίδα Ειδικού Διαπραγματευτή Παρα¬ 
γώγων, Μερίδα Ειδικού Διαπραγματευτή Δ.Α.Κ. Μερίδα 
Ειδικού Διαπραγματευτή Σ.Χ.Π και Μερίδα Ειδικού Δια¬ 
πραγματευτή Παραστατικών Τίτλων 

1. Για κάθε Μέλος τηρείται στο Σ.Α.Τ., πέραν της Με¬ 
ρίδας που αυτό τηρεί ως επενδυτής, μία ακόμη Μερίδα, 
η οποία ονομάζεται Μερίδα Μέλους και δημιουργείται 
για τις ανάγκες εκκαθάρισης και διακανονισμού των 
συναλλαγών που διενεργούνται μέσω Συστήματος. Η 
Μερίδα Μέλους δημιουργείται αποκλειστικά από τον 
Διαχειριστή του ΣΑ.Τ. μετά από αίτημα του Μέλους, 
εφόσον προσκομισθούν στον Διαχειριστή του Σ.Α.Τ. τα 
στοιχεία που προβλέπονται στο άρθρο 4 του παρόντος 
Κανονισμού και διαπιστωθεί από αυτόν η ιδιότητα του 
Μέλους. Ο Λογαριασμός Αξιών της Μερίδας Μέλους 
περιλαμβάνει έναν μόνο Λογαριασμό Χειριστή, ο οποί¬ 
ος είναι προσβάσιμος και τελεί υπό την αποκλειστική 
διαχείριση του ιδίου του Μέλους. Το Μέλος οφείλει, ως 
μοναδικός Χειριστής της ως άνω Μερίδας, να δηλώνει 
αμελλητί στον Διαχειριστή του Σ.Α.Τ. τους κωδικούς 
συναλλαγών που διατηρεί για τη διενέργεια συναλλα¬ 
γών σε Αγορά, κατά τη δημιουργία του Λογαριασμού 
Χειριστή, καθώς και κάθε μεταβολή των στοιχείων των 
κωδικών αυτών. 

2. Το Μέλος που έχει την ιδιότητα του Ειδικού Δια¬ 
πραγματευτή διατηρεί στο Σ.Α.Τ. μία επιπλέον Μερίδα, 
η οποία ονομάζεται Μερίδα Ειδικού Διαπραγματευτή. 
Η Μερίδα αυτή δημιουργείται αποκλειστικά από την 
Ε.Χ.Α.Ε., υπό την ιδιότητα της ως διαχειρίστρια του Συ¬ 
στήματος Αυλών Τίτλων, αφού το Μέλος προσκομίσει 
σε αυτό την έγγραφη άδεια του Χ.Α. για την άσκηση 
ειδικής διαπραγμάτευσης επί της συγκεκριμένης κινη¬ 
τής αξίας. 

3. Ο Λογαριασμός Αξιών της Μερίδας Ειδικού Δια¬ 
πραγματευτή περιλαμβάνει έναν μόνο Λογαριασμό Χει¬ 
ριστή, ο οποίος είναι προσβάσιμος και τελεί υπό την 
αποκλειστική διαχείριση του συγκεκριμένου Μέλους 
υπό την ιδιότητά του ως Ειδικού Διαπραγματευτή. Ο 
Λογαριασμός Χειριστή της Μερίδας Ειδικού Διαπραγ¬ 
ματευτή συνδέεται με συγκεκριμένο Κωδικό ΟΑΣΗΣ, 
που το Μέλος έχει αποδώσει στον εαυτό του για τις 
ανάγκες της ειδικής διαπραγμάτευσης των αξιών όλων 
των Εκδοτριών, για τις οποίες αυτό έχει οριστεί ως 
Ειδικός Διαπραγματευτής. Κατ’ εξαίρεση του πρώτου 
εδαφίου της παρούσας παραγράφου, στον παραπάνω 
Λογαριασμό Αξιών δύναται να δημιουργηθεί και δεύ¬ 
τερος Λογαριασμός Χειριστή, ο οποίος, με ευθύνη του 
Ειδικού Διαπραγματευτή, χρησιμοποιείται αποκλειστικά 
για τις μεταφορές αξιών που προκύπτουν από την εκκα¬ 
θάριση των συναλλαγών του άρθρου 29 του Κανονισμού 
Εκκαθάρισης και Διακανονισμού Χρηματιστηριακών Συ¬ 
ναλλαγών επί Άυλων Αξιών που το Μέλος διενεργεί υπό 
την ιδιότητά του ως Ειδικός Διαπραγματευτής. 

4. Στο Λογαριασμό της Μερίδας Ειδικού Διαπραγμα¬ 
τευτή, καταχωρούνται με ευθύνη του Μέλους αποκλει¬ 
στικά αξίες για τις οποίες αυτό έχει οριστεί ως Ειδικός 
Διαπραγματευτής. Ο ορισμός Ειδικού Διαπραγματευτή 
από Εκδότρια γνωστοποιείται στον Διαχειριστή του 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15201 


Σ.Α.Τ. από το Χ.Α. Αξίες για τις οποίες το Μέλος ενεργεί 
ως Ειδικός Διαπραγματευτής δεν δύνανται, με ευθύ¬ 
νη του, να είναι καταχωρημένες σε άλλο Λογαριασμό 
Μερίδας του, εκτός από το Λογαριασμό Χειριστή της 
Μερίδας Ειδικού Διαπραγματευτή, που το Μέλος τηρεί 
και κινεί αποκλειστικά για τις ανάγκες ειδικής διαπραγ¬ 
μάτευσης στην αγορά αξιών του Χ.Α. 

5. Ο Ειδικός Διαπραγματευτής Παραγώγων πέραν της 
μερίδας επενδυτή διατηρεί στο Σ.Α.Τ. Μερίδα, η οποία 
ονομάζεται Μερίδα Ειδικού Διαπραγματευτή Παραγώ¬ 
γων, και δημιουργείται αποκλειστικά από την ΕΧ.Α.Ε., 
υπό την ιδιότητά της ως διαχειρίστρια του Συστήματος 
Αυλών Τίτλων, αφού ο Ειδικός Διαπραγματευτής Πα¬ 
ραγώγων προσκομίσει σε αυτό βεβαίωση του Χ.Α. από 
την οποία να προκύπτει η ιδιότητά του ως Ειδικού Δι¬ 
απραγματευτή Παραγώγων. Στη Μερίδα αυτή ο Ειδικός 
Διαπραγματευτής Παραγώγων καταχωρεί, με ευθύνη 
του, αποκλειστικά αξίες που προκύπτουν: 

α. από την εκκαθάριση συναλλαγών που διενεργεί στην 
Αγορά Παραγώγων του Χ.Α. υπό την ιδιότητά του αυτή και 

β. από την εκκαθάριση συναλλαγών σε αξίες που δι¬ 
ενεργεί για την κάλυψη κινδύνων τους οποίους ανα¬ 
λαμβάνει υπό την ιδιότητά του αυτή. Ως τέτοιες αξίες 
νοούνται αξίες που αποτελούν υποκείμενη αξία παρα¬ 
γώγων προϊόντων ή που συμμετέχουν σε δείκτη που 
αποτελεί υποκείμενη αξία παραγώγων προϊόντων ως 
προς τα οποία ο Ειδικός Διαπραγματευτής Παραγώγων 
έχει αναλάβει υποχρεώσεις ειδικής διαπραγμάτευσης 
τύπου Β στην Αγορά Παραγώγων του Χ.Α. 

6. Κατά παρέκκλιση των οριζομένων στο τελευταίο εδά¬ 
φιο της παρ. 4 του παρόντος άρθρου, Μέλος που ενεργεί 
ως Ειδικός Διαπραγματευτής Παραγώγων επί αξιών για 
τις οποίες έχει την ιδιότητα του Ειδικού Διαπραγματευτή 
ή επί δείκτη στον οποίο συμμετέχουν οι εν λόγω αξίες, 
καταχωρεί υποχρεωτικά και τηρεί με ευθύνη του αξίες 
τέτοιες στη Μερίδα που τηρεί ως Ειδικός Διαπραγμα¬ 
τευτής Παραγώγων της παραγράφου 5 του παρόντος 
άρθρου, εφόσον αυτές δεν έχουν αποκτηθεί στο πλαίσιο 
της ειδικής διαπραγμάτευσης στην αγορά αξιών του Χ.Α. 

7. Ο Ειδικός Διαπραγματευτής Δ.Α.Κ. πέραν της με¬ 
ρίδας επενδυτή διατηρεί στο Σ.Α.Τ. Μερίδα, η οποία 
ονομάζεται Μερίδα Ειδικού Διαπραγματευτή Δ.Α.Κ. και 
δημιουργείται αποκλειστικά από την Ε.Χ.Α.Ε. υπό την ιδι¬ 
ότητά της ως διαχειρίστρια του Συστήματος Αυλών Τίτ¬ 
λων αφού το Μέλος προσκομίσει σε αυτή την έγγραφη 
άδεια του Χ.Α. για την άσκηση ειδικής διαπραγμάτευσης 
επί του συγκεκριμένου μεριδίου Δ.Α.Κ. Στη Μερίδα αυτή 
ο Ειδικός Διαπραγματευτής Δ.Α.Κ. καταχωρεί, με ευθύνη 
του, αποκλειστικά αξίες που προκύπτουν: 

α. από την εκκαθάριση συναλλαγών επί Μεριδίων 
Δ.Α.Κ. που διενεργεί στην Αγορά Αξιών του Χ.Α. υπό 
την ιδιότητά του αυτή και 

β. από την εκκαθάριση συναλλαγών επί των υποκεί¬ 
μενων αξιών του Δείκτη που παρακολουθούν τα ανωτέ¬ 
ρω Δ.Α.Κ. που διενεργεί για την κάλυψη κινδύνων τους 
οποίους αναλαμβάνει υπό την ιδιότητά του αυτή ή για 
τη δημιουργία/εξαγορά Μεριδίων. 

8. Κατά παρέκκλιση των οριζομένων στο τελευταίο 
εδάφιο της παρ. 4 του παρόντος άρθρου, όταν ο Ειδικός 
Διαπραγματευτής Δ.Α.Κ. είναι συγχρόνως και Ειδικός Δι¬ 
απραγματευτής επί των υποκείμενων αξιών του Δείκτη 
που παρακολουθεί το Δ.Α.Κ, καταχωρεί υποχρεωτικά 
και τηρεί με ευθύνη του τις εν λόγω υποκείμενες αξίες 


στη Μερίδα που τηρεί ως Ειδικός Διαπραγματευτής 
Δ.Α.Κ. της παραγράφου 7 του παρόντος άρθρου, εφόσον 
αυτές έχουν αποκτηθεί στα πλαίσια της κάλυψης κιν¬ 
δύνων τους οποίους αναλαμβάνει υπό την ιδιότητά του 
ως Ειδικός Διαπραγματευτής επί των μεριδίων Δ.Α.Κ. ή 
στα πλαίσια της δημιουργίας/εξαγοράς Μεριδίων Δ.Α.Κ. 

9. Ο Ειδικός Διαπραγματευτής Σ.Χ.Π πέραν της με¬ 
ρίδας επενδυτή διατηρεί στο Σ.Α.Τ. Μερίδα, η οποία 
ονομάζεται Μερίδα Ειδικού Διαπραγματευτή Σ.Χ.Π. και 
δημιουργείται αποκλειστικά από την Ε.Χ.Α.Ε. υπό την 
ιδιότητα της ως διαχειρίστρια του Συστήματος Αυλών 
Τίτλων αφού το Μέλος προσκομίσει σε αυτή την έγγρα¬ 
φη άδεια του Χ.Α. για την άσκηση ειδικής διαπραγμά¬ 
τευσης επί του συγκεκριμένου Σ.Χ.Π. Στη Μερίδα αυτή 
ο Ειδικός Διαπραγματευτής Σ.Χ.Π. καταχωρεί, με ευθύνη 
του, αποκλειστικά αξίες που προκύπτουν: 

α. από την εκκαθάριση συναλλαγών επί Σ.Χ.Π. που 
διενεργεί στην Αγορά Αξιών του Χ.Α. υπό την ιδιότητά 
του αυτή και 

β. από την εκκαθάριση συναλλαγών επί των υποκεί¬ 
μενων αξιών των ανωτέρω Σ.Χ.Π. που διενεργεί για την 
κάλυψη κινδύνων τους οποίους αναλαμβάνει υπό την 
ιδιότητά του αυτή. 

10. Ο Ειδικός Διαπραγματευτής Τίτλων Παραστατικών 
Δικαιώματος προς Κτήση Κινητών Αξιών (Ειδικός Διαπραγ¬ 
ματευτής Παραστατικών Τίτλων) που εκδίδονται από το 
Ταμείο Χρηματοπιστωτικής Σταθερότητας (Τ.Χ.Σ.) σύμφω¬ 
να με το Ν. 3864/2007 και τις κατ’ εξουσιοδότηση αυτού 
κανονιστικές αποφάσεις, πέραν της μερίδας επενδυτή, 
διατηρεί στο Σ.Α.Τ. Μερίδα, η οποία ονομάζεται Μερίδα 
Ειδικού Διαπραγματευτή Παραστατικών Τίτλων και δημι- 
ουργείται αποκλειστικά από την Ε.Χ.Α.Ε. υπό την ιδιότητά 
της ως διαχειρίστριας του Συστήματος Αυλών Τίτλων, 
αφού το Μέλος προσκομίσει σε αυτή την έγγραφη άδεια 
του Χ.Α. για την άσκηση ειδικής διαπραγμάτευσης επί του 
συγκεκριμένου Παραστατικού Τίτλου. Στη Μερίδα αυτή ο 
Ειδικός Διαπραγματευτής Παραστατικών Τίτλων καταχω¬ 
ρεί, με ευθύνη του, αποκλειστικά αξίες που προκύπτουν: 

α. από την εκκαθάριση συναλλαγών επί Παραστατικών 
Τίτλων που διενεργεί στην Αγορά Αξιών του Χ.Α. υπό 
την ιδιότητά του αυτή και 

β. από την εκκαθάριση συναλλαγών επί των υποκεί¬ 
μενων αξιών των ανωτέρω Παραστατικών Τίτλων που 
διενεργεί για την κάλυψη κινδύνων τους οποίους ανα¬ 
λαμβάνει υπό την ιδιότητά του αυτή. 

11. Κατά παρέκκλιση των οριζομένων στο τελευταίο 
εδάφιο της παρ. 4 του παρόντος άρθρου, όταν ο Ειδικός 
Διαπραγματευτής Σ.Χ.Π. ή Παραστατικών Τίτλων είναι 
συγχρόνως και Ειδικός Διαπραγματευτής επί των υπο¬ 
κείμενων του Σ.Χ.Π, ή του Παραστατικού Τίτλου, καταχωρεί 
υποχρεωτικά και τηρεί με ευθύνη του τις εν λόγω υποκεί¬ 
μενες αξίες στη Μερίδα που τηρεί ως Ειδικός Διαπραγ¬ 
ματευτής Σ.Χ.Π. ή Παραστατικού Τίτλου της παραγράφου 
9 ή 10 του παρόντος άρθρου, αντίστοιχα, εφόσον αυτές 
έχουν αποκτηθεί στα πλαίσια της κάλυψης κινδύνων τους 
οποίους αναλαμβάνει υπό την ιδιότητά του ως Ειδικός Δια¬ 
πραγματευτής επί των Σ.Χ.Π. ή των Παραστατικών Τίτλων. 

12. Οι Λογαριασμοί της Μερίδας Μέλους, της Μερί¬ 
δας Ειδικού Διαπραγματευτή, Ειδικού Διαπραγματευτή 
Παραγώγων, Ειδικού Διαπραγματευτή Δ.Α.Κ., Ειδικού 
Διαπραγματευτή Σ.Χ.Π. και Ειδικού Διαπραγματευτή 
Παραστατικών Τίτλων θεωρούνται λογαριασμοί δια¬ 
κανονισμού σε αξίες και μπορούν να χρησιμοποιούνται 

από την Ε.Χ.Α.Ε. υπό την ιδιότητά της ως διαχειρίστρια 
του Συστήματος Άυλων Τίτλων για τους σκοπούς της 
εκκαθάρισης των χρηματιστηριακών συναλλαγών. 

13. Για κάθε Χειριστή τηρείται στο Σ.Α.Τ., πέραν της 
Μερίδας που αυτός τηρεί ως επενδυτής, μία ακόμη 
Μερίδα, η οποία ονομάζεται Μερίδα Χειριστή και δη- 
μιουργείται από την Ε.Χ.Α.Ε. υπό την ιδιότητά της ως 
διαχειρίστρια του Συστήματος Αυλών Τίτλων για τις 
ανάγκες εκτέλεσης των εντολών διακανονισμού που 
προβλέπονται από το άρθρο 91. Ο Μεταβατικός Λογα¬ 
ριασμός της Μερίδας αυτής χρησιμοποιείται για την 
προσωρινή καταχώρηση αξιών μέχρι της οριστικής πα¬ 
ράδοσής τους είτε σε Λογαριασμούς Αξιών των δικαιού¬ 
χων επενδυτών που διαχειρίζεται ο Χειριστής εντός των 
προθεσμιών χρόνου που προσδιορίζεται στο άρθρο 9, 
είτε σε Πάροχο προς εκτέλεση των σχετικών εντολών 
διακανονισμού.» 

Αρθρο 4 

Οι παράγραφοι 1, 2 και 3 του άρθρου 15 τροποποιού¬ 
νται ως εξής: 

«Αρθρο 15 

Ειδικός Λογαριασμός 

1. Ειδικός Λογαριασμός είναι ο λογαριασμός που πε¬ 
ριλαμβάνεται σε Μερίδα και στον οποίο καταχωρούνται 
αξίες, τον χειρισμό των οποίων ο επενδυτής, η Εκδότρια, ο 
Χειριστής ή το Ταμείο Παρακαταθηκών και Δανείων (ΤΠΔ) 
αναθέτει στον Διαχειριστή του Σ.Α.Τ., για τις ενέργειες 
που προβλέπονται στο νόμο και στον παρόντα Κανονισμό. 

2. Ο Ειδικός Λογαριασμός δημιουργείται ταυτόχρονα 
με τη δημιουργία Μερίδας στο Σ.Α.Τ., είναι μοναδικός ανά 
Μερίδα και ο χειρισμός του γίνεται αποκλειστικά από 
τον Διαχειριστή του ΣΑ.Τ. Στον Ειδικό Λογαριασμό μετά 
από αίτημα του επενδυτή ή του ΤΠΔ, ο διαχειριστής του 
Σ.Α.Τ. δύναται να καταχωρεί αριθμό τραπεζικού λογαρια¬ 
σμού, στον οποίο θα γίνονται χρηματικές καταβολές για 
αξίες καταχωρημένες στον Ειδικό Λογαριασμό. 

3. Καταχώρηση στον Ειδικό Λογαριασμό γίνεται υπο¬ 
χρεωτικά στις περιπτώσεις: 

α. δήλωσης πρόθεσης μεταβίβασης ή σύστασης βάρους 
β. μεταβίβασης κατ’ εντολή επενδυτών, 
γ. μεταβίβασης αξιών με κληρονομική διαδοχή, 
δ. σύστασης ενεχύρου ή επικαρπίας επί αξιών, 
ε. μετατροπής αξιών αλλοδαπής Εκδότριας εταιρείας 
σύμφωνα με την παρ. 17 του άρθρου 33 του Ν. 1806/88 
όπως ισχύει, στη μορφή, με την οποία αυτές διαπραγμα¬ 
τεύονται σε αλλοδαπό Χρηματιστήριο Αξιών, στο οποίο 
οι αξίες της αλλοδαπής Εκδότριας εταιρείας έχουν προ¬ 
ηγουμένως εισαχθεί. 

στ. διόρθωσης εσφαλμένων καταχωρήσεων σύμφωνα 
με τη διαδικασία της περ. β της παραγράφου 3 του 
άρθρου 36 του παρόντος Κανονισμού. 

ζ. δέσμευσης αξιών εισηγμένων στη ΝΕ.Χ.Α. σύμφωνα 
με τα οριζόμενα στο άρθρο 2 Ν. 2733/99 και στις οικείες 
αποφάσεις της Επιτροπής Κεφαλαιαγοράς και του Χ.Α. 

η. μεταφοράς αξιών μεταξύ μερίδων σύμφωνα με τα 
οριζόμενα στις περ. β και ια της παραγράφου 1 του 
άρθρου 21 του παρόντος Κανονισμού. 

θ. δέσμευσης μετοχών Διυπουργικής Επιτροπής Απο¬ 
κρατικοποιήσεων (Δ.Ε.Α.) σύμφωνα με τα οριζόμενα στην 
περίπτωση ε του άρθρου 5 του Ν. 3049/2002 και στο 
άρθρο 32 του παρόντος Κανονισμού. 


ι. εισφοράς κινητών αξιών ή και μετρητών για τη δη¬ 
μιουργία νέων μεριδίων Δ.Α. Κ. ή μεταβίβασης μεριδίων 
Δ.Α.Κ. προς εξαγορά τους. 

ια. μεταφοράς αξιών σύμφωνα με τα οριζόμενα στην 
παρ. 2 του άρθρου 20α του παρόντος Κανονισμού. 

ιβ. κατάθεσης αξιών στο ΤΠΔ σύμφωνα με τα άρθρα 
27 και 27 α του ν. 3461/2006. 

ιγ. άσκησης δικαιώματος εξαγοράς μετά την υποβολή 
δημόσιας πρότασης σύμφωνα με τα άρθρα 27 και 27α 
του ν. 3461/2006.» 

Αρθρο 5 

Η παράγραφος 2 του άρθρου 17 τροποποιείται ως εξής: 
«2. Οι Μερίδες Εκδότριας, Μέλους, Χειριστή, Ειδικού 
Διαπραγματευτή, Παρόχου, Διαχειριστή του Σ.Α.Τ. Δια¬ 
χειριστή Συστήματος και ΤΠΔ ενεργοποιούνται από τον 
Διαχειριστή του Σ.Α.Τ. αμέσως μετά τη δημιουργία τους.» 

Αρθρο 6 

Το άρθρο 21 τροποποιείται ως εξής: 

«Αρθρο 21 

Μεταφορές αξιών μεταξύ διαφορετικών Μερίδων 

1. Οι μεταφορές αξιών μεταξύ διαφορετικών μερίδων 
πραγματοποιούνται από το διαχειριστή του Σ.Α.Τ. ως εξής: 

(α) Αυτόματα, λόγω διακανονισμού κατ’ εντολή Δια¬ 
χειριστή Συστήματος σύμφωνα με τα προβλεπόμενα 
στο άρθρο 21 Α του παρόντος Κανονισμού. 

(β) Κατόπιν εντολής εκδοτριών λόγω επέλευσης εται¬ 
ρικών γεγονότων ή για λόγους διόρθωσης εσφαλμένων 
καταχωρήσεων σύμφωνα με τα οριζόμενα στην παρ. 3 
του άρθρου 36 του παρόντος Κανονισμού. 

(γ) Κατόπιν εντολής επενδυτών. 

(δ) Κατόπιν εντολής του ΤΠΔ για μεταφορά αξιών από 
και προς τη Μερίδα του ΤΠΔ. 

(ε) Κατόπιν εντολής Χειριστών για τη μεταφορά αξιών 
μεταξύ των μερίδων που ο Χειριστής διατηρεί στο Σ.Α.Τ. 
σύμφωνα με τις διατάξεις του παρόντος Κανονισμού, με 
την επιφύλαξη της παραγράφου 3, καθώς και μεταξύ της 
μερίδας που το Μέλος τηρεί ως επενδυτής και εκείνης 
που τηρεί ως μέλος. 

(στ) Κατόπιν εντολής Γ ενικών Χειριστών σύμφωνα με τα 
προβλεπόμενα στο άρθρο 21Β του παρόντος Κανονισμού. 

(ζ) Κατόπιν εντολής Χειριστών για το διακανονισμό 
συναλλαγών επί αλλοδαπών αξιών που διαβιβάζεται σε 
Πάροχο μέσω του Διαχειριστή του Σ.Α.Τ. και εκτελείται 
εκτός του Σ. Α. Τ. σύμφωνα με τα οριζόμενα στο άρθρο 
91 του παρόντος Κανονισμού Κανονισμό και τις σχετικές 
τεχνικές αποφάσεις που εκδίδονται από το Διαχειριστή 
του Σ. Α. Τ. σε εφαρμογή του παρόντος Κανονισμού. 

(η) Κατόπιν εντολής Χειριστών για το διακανονισμό συ¬ 
ναλλαγών επί αλλοδαπών αξιών που εκτελείται στο Σ.Α.Τ. 
σύμφωνα με τα οριζόμενα στον παρόντα Κανονισμό και 
τις σχετικές τεχνικές αποφάσεις που εκδίδονται από 
το Διαχειριστή του Σ.Α.Τ. σε εφαρμογή του παρόντος. 

(θ) Κατόπιν εντολής Γ ενικού Χειριστή για τη μεταφο¬ 
ρά κινητών αξιών του ίδιου δικαιούχου λόγω αλλαγής 
θεματοφύλακα (ΐ'ΘΐΌοίείΓαΙίοη) 

2. Οι μεταφορές αξιών ως και οι χρηματικοί διακα¬ 
νονισμοί που διενεργούνται έναντι αυτών σύμφωνα με 
τον παρόντα Κανονισμό διέπονται από τις περί αμετά- 
κλητου διατάξεις του άρθρου 79 του Ν. 3606/2007 και 
των άρθρων 1 επ. του Ν. 2789/2000. 

3. κατ’ εξαίρεση της παραγράφου 1, οι μεταφορές από 
Κοινή Επενδυτική Μερίδα στην ατομική Μερίδα συνδικαι- 

ούχου της Κοινής Επενδυτικής Μερίδας και το αντίστρο¬ 
φο μπορούν να πραγματοποιούνται από τους Χειριστές. 

4. Η μεταφορά αξιών από άλλες μερίδες που ο Χειρι¬ 
στής διατηρεί στο Σ.Α.Τ. προς τη μερίδα που διατηρεί 
υπό την ιδιότητα του Ειδικού Διαπραγματευτή ή του 
Ειδικού Διαπραγματευτή Δ.Α.Κ. και το αντίστροφο, μπο¬ 
ρεί να πραγματοποιηθεί μόνο στις περιπτώσεις έναρξης 
ή λήξης διενέργειας ειδικής διαπραγμάτευσης, κατόπιν 
σχετικού αιτήματος του Μέλους που θα συνοδεύεται 
από την απόφαση της Αγοράς για την έναρξη ή την 
παύση της ειδικής διαπραγμάτευσης. 

5. Η μεταφορά αξιών μεταξύ διαφορετικών μερίδων γί¬ 
νεται εφόσον οι προς μεταφορά αξίες δεν υπόκεινται σε 
καμία δέσμευση ή βάρος κατά τους όρους του παρόντος 
Κανονισμού, κατ' εξαίρεση βεβαρημένες ή δεσμευμένες 
αξίες επιτρέπεται να μεταφέρονται από Ειδικό Λογα¬ 
ριασμό Μερίδας δικαιούχου στον Ειδικό Λογαριασμό 
της Μερίδας του διαδόχου του με την προϋπόθεση ότι 
διατηρούνται τα ίδια βάρη και δεσμεύσεις. 

6. Η μεταφορά αξιών από και προς τη Μερίδα ΤΠΔ 
γίνεται από τον Διαχειριστή του Σ.Α.Τ. κατόπιν εντολής 
του ΤΠΔ, σύμφωνα με τη διαδικασία που ορίζεται από 
τον Διαχειριστή του Σ.Α.Τ.» 

Αρθρο 7 

Το άρθρο 96 τροποποιείται ως εξής: 

«Αρθρο 96 

Αρχείο Προσδιορισμού Δικαιούχων 
αλλοδαπών κινητών αξιών 

Το Αρχείο Προσδιορισμού Δικαιούχων αλλοδαπών 
κινητών αξιών δημιουργείται από το Διαχειριστή του 
Σ.Α.Τ. ή, προκειμένου για την αρχική εισαγωγή τους σε 
Αγορά σύμφωνα με το άρθρο 105 του παρόντος Κα¬ 
νονισμού, την Εκδότρια αλλοδαπών αξιών, κάθε φορά 
που για την εκτέλεση εταιρικής πράξης απαιτείται η 
καταγραφή των δικαιούχων και τα δικαιωμάτων που 
τους αναλογούν, όπως ενδεικτικά στις περιπτώσεις: 

α. Διανομής νέων αλλοδαπών αξιών 

β. Κλασματικών υπολοίπων αξιών 

γ. Δικαιωμάτων προτίμησης 

δ. Μερίσματος και λοιπών χρηματικών καταβολών» 
Άρθρο 8 

Από τις διατάξεις της παρούσας απόφασης 
δεν προκαλείται δαπάνη σε βάρος του προϋπολογισμού. 

Η παρούσα απόφαση ισχύει από τη λήψη της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

Αριθμ. απόφ. 1/644 

Άσκηση δικαιώματος εξαγοράς μετά την υποβολή δη¬ 
μόσιας πρότασης σύμφωνα με το άρθρο 27 του 
Ν. 3461/2006. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Έχοντας υπόψη: 

1. Το άρθρο 27 παρ. 5 του Ν. 3461/2006 (ΦΕΚ Α/106/2006) 
«Ενσωμάτωση στο Εθνικό Δίκαιο της Οδηγίας 2004/25/ 
ΕΚ σχετικά με τις δημόσιες προτάσεις» 


2. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α' 146). 

3. Το άρθρο 90 του π.δ. 63/2005 (ΦΕΚ Α/98/2005) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα», αποφασίζει ομόφωνα: 

Άρθρο 1 

Με την παρούσα απόφαση ορίζονται οι διαδικασίες 
καταβολής και βεβαίωσης καταβολής του ανταλλάγμα¬ 
τος και οι διαδικασίες μεταβίβασης των κινητών αξιών 
(εφεξής οι «κινητές αξίες») σε περίπτωση άσκησης του 
δικαιώματος εξαγοράς όπως αυτό προβλέπεται από τις 
διατάξεις του άρθρου 27 του ν. 3461/2006. 

Άρθρο 2 

Απόφαση Άσκησης Δικαιώματος Εξαγοράς 

1. Η απόφαση της Επιτροπής Κεφαλαιαγοράς για την 
άσκηση από τον προτείνοντα του δικαιώματος εξαγο¬ 
ράς, που προβλέπεται στην παράγραφο 5 του άρθρου 27 
του ν. 3461/2006, ορίζει την ημέρα παύσης (αναστολής) 
της διαπραγμάτευσης των κινητών αξιών που αφορά 
το δικαίωμα εξαγοράς. Η απόφαση αυτή κοινοποιείται 
στην Ε.Χ.Α.Ε. και δημοσιεύεται από τον προτείνοντα την 
επόμενη εργάσιμη ημέρα σύμφωνα με την παράγραφο 
1 του άρθρου 16 του Ν. 3461/2006. 

2. Η ημερομηνία παύσης της διαπραγμάτευσης των 
κινητών αξιών απέχει τουλάχιστον δέκα (10) εργάσιμες 
ημέρες από την λήψη της απόφασης της Επιτροπής Κε¬ 
φαλαιαγοράς. Η καταβολή του ανταλλάγματος γίνεται 
αμελλητί μετά την ολοκλήρωση της εκκαθάρισης των 
συναλλαγών που καταρτίσθηκαν κατά την τελευταία 
ημέρα διαπραγμάτευσης. 

Άρθρο 3 

Ενημέρωση Χειριστών από ΕΧΑΕ - Υποχρεώσεις 
Χειριστών - Ενέργειες ΕΧΑΕ 

1. Η Ε.Χ.Α.Ε. ενημερώνει τους Χειριστές για την από¬ 
φαση της Επιτροπής Κεφαλαιαγοράς για την άσκηση 
του δικαιώματος εξαγοράς από τον προτείνοντα την 
επόμενη εργάσιμη ημέρα από τη λήψη της. 

2. Οι Χειριστές των Λογαριασμών ΣΑΤ στους οποίους είναι 
καταχωρημένες οι κινητές αξίες της υπό εξαγορά εταιρείας: 

(α) ενημερώνουν άμεσα κάθε έναν από τους πελάτες 
τους, που είναι κάτοχοι κινητών αξιών της υπό εξαγορά 
εταιρείας για την άσκηση από τον Προτείνοντα του 
δικαιώματος εξαγοράς, 

(β) μεριμνούν για τη λήψη ειδικής εξουσιοδότησης 
από τους πελάτες τους, που είναι κάτοχοι των κινητών 
αξιών, προκειμένου να προβούν στις απαραίτητες για 
τη λήψη του ανταλλάγματος της εξαγοράς για λογαρια¬ 
σμό τους και σε περίπτωση που το τίμημα/αντάλλαγμα 
για την απόκτηση των κινητών αξιών της υπό εξαγο¬ 
ρά εταιρείας συνίσταται ή περιλαμβάνει κινητές αξίες, 
ενημερώνουν τους πελάτες τους για την εναλλακτική 
δυνατότητα να επιλέξουν την καταβολή μετρητών, σύμ¬ 
φωνα με την παρ. 3 του άρθρου 27 του Ν. 3461/2006, 

γ) γνωστοποιούν στην ΕΧΑΕ., το αργότερο την επό¬ 
μενη ημέρα από την ολοκλήρωση της εκκαθάρισης των 
συναλλαγών που καταρτίσθηκαν κατά την τελευταία 
ημέρα διαπραγμάτευσης, τις «εντολές συμμετοχής» στη 

διαδικασία της εξαγοράς για όλους τους πελάτες και 
για όλες τις υπό εξαγορά κινητές αξίες που βρίσκονται 
υπό τον χειρισμό τους, σύμφωνα με τη διαδικασία που 
ακολουθεί η ΕΧΑΕ, προκειμένου, η ΕΧΑΕ να προβεί σε 
μεταφορά του συνόλου των παραπάνω υπό εξαγορά κι¬ 
νητών αξιών στον Ειδικό Λογαριασμό των Μερίδων των 
πελατών τους στο ΣΑΤ. Οι «εντολές συμμετοχής» που 
γνωστοποιούνται στην ΕΧΑΕ σύμφωνα με την προηγού¬ 
μενη περίπτωση περιλαμβάνουν πληροφορίες ιδίως για: 

(ί) τον συνολικό αριθμό κινητών αξιών, που είναι ελεύ¬ 
θερες βαρών, δικαιωμάτων τρίτων ή κατασχέσεως, και 
των οποίων οι κάτοχοι, τους έχουν εξουσιοδοτήσει ει¬ 
δικά για να προβούν στις απαραίτητες ενέργειες για τη 
λήψη του ανταλλάγματος, καθώς και ονομαστική κατά¬ 
σταση με τα στοιχεία αυτών και τον αριθμό των κινητών 
αξιών που κατέχουν, σε περίπτωση που το αντάλλαγμα 
συνίσταται ή περιλαμβάνει κινητές αξίες, 

(ϋ) τον συνολικό αριθμό κινητών αξιών, που είναι ελεύθερες 
βαρών, δικαιωμάτων τρίτων ή κατασχέσεως, για τις οποίες 
δεν έχουν λάβει ειδική εξουσιοδότηση λήψης του ανταλλάγ¬ 
ματος, καθώς και ονομαστική κατάσταση με τα στοιχεία 
αυτών και τον αριθμό των κινητών αξιών που κατέχουν. 

Στις περιπτώσεις κινητών αξιών που βρίσκονται ήδη 
στον Ειδικό Λογαριασμό της Μερίδας του πελάτη (ιδίως 
κινητές αξίες για τις οποίες έχει συσταθεί ενέχυρο, 
επικαρπία ή έχουν κατασχεθεί), ή που βρίσκονται σε 
Λογαριασμό Χειριστή υπό ειδική εκκαθάριση, η προη¬ 
γούμενη «εντολή συμμετοχής» του Χειριστή ή η δήλωση 
εξουσιοδότησης δεν απαιτούνται για την πραγματοποί¬ 
ηση από την ΕΧΑΕ των απαιτούμενων ενεργειών. 

(δ) αποστέλλουν στην Ε.Χ.Α.Ε., το αργότερο την επό¬ 
μενη ημέρα από την ολοκλήρωση της εκκαθάρισης των 
συναλλαγών που καταρτίσθηκαν κατά την τελευταία 
ημέρα διαπραγμάτευσης, έγγραφη δήλωση που αναφέρει 
τον συνολικό αριθμό κινητών άξιων επί των οποίων έχει 
συσταθεί ενέχυρο, επικαρπία ή έχουν κατασχεθεί, καθώς 
και ονομαστική κατάσταση με τα στοιχεία των δικαι¬ 
ούχων οιωνδήποτε δικαιωμάτων επί των κινητών αξιών 
που αφορά το δικαίωμα εξαγοράς και επί των οποίων 
έχει συσταθεί ενέχυρο, επικαρπία ή έχουν κατασχεθεί. 

Αρθρο 4 

Υποχρεώσεις Ε.Χ.Α.Ε. σε περίπτωση δημόσιας 
πρότασης με αντάλλαγμα μετρητά 

Η Ε.Χ.Α.Ε. γνωστοποιεί στον προτείνοντα, εντός δύο 
(2) εργασίμων ημερών από την ημέρα ολοκλήρωσης της 
εκκαθάρισης των συναλλαγών που καταρτίσθηκαν κατά 
την τελευταία ημέρα διαπραγμάτευσης, τον αριθμό των 
κινητών αξιών που έχουν μεταφερθεί ελεύθερες βαρών, 
δικαιωμάτων τρίτων ή κατασχέσεως, στον Ειδικό Λογα¬ 
ριασμό των Μερίδων των δικαιούχων στο ΣΑΤ, και τον 
ενημερώνει ως προς τα ακόλουθα: 

(ί) ως προς τους κατόχους των κινητών αξιών της υπό 
εξαγορά εταιρείας που έχουν εξουσιοδοτήσει Χειρι¬ 
στή να εισπράξει για λογαριασμό τους το αντάλλαγμα, 
προκειμένου ο προτείνων να προβεί σε κατάθεση του 
συνολικού ποσού που αναλογεί σε κάθε δικαιούχο στην 
ΕΧΑΕ και στη συνέχεια η ΕΧΑΕ στους λογαριασμούς 
χρηματικής εκκαθάρισης των χειριστών. 

(ϋ) ως προς τους κατόχους των κινητών αξιών της 
υπό εξαγορά εταιρείας που δεν έχουν εξουσιοδοτήσει 
Χειριστή να εισπράξει για λογαριασμό τους το αντάλ¬ 
λαγμα, καθώς τους κατόχους κινητών αξιών που βρί¬ 


σκονται σε Λογαριασμό Χειριστή υπό ειδική εκκαθάριση, 
προσκομίζοντας παράλληλα ονομαστική κατάσταση με 
τα στοιχεία των δικαιούχων των κινητών αξιών και τον 
αριθμό των κινητών αξιών που κατέχουν, προκειμένου 
ο προτείνων να προβεί σε κατάθεση του συνολικού 
ποσού που αναλογεί σε κάθε δικαιούχο στο Ταμείο 
Παρακαταθηκών και Δανείων (Τ.ΠΑ). 

(ίϋ) ως προς τα στοιχεία των δικαιούχων οιωνδήποτε 
δικαιωμάτων επί των κινητών αξιών της υπό εξαγορά 
εταιρείας επί των οποίων έχει συσταθεί ενέχυρο, επι¬ 
καρπία ή έχουν κατασχεθεί, προκειμένου ο προτείνων 
να προβεί σε κατάθεση του συνολικού ποσού που ανα¬ 
λογεί σε κάθε δικαιούχο στο Ταμείο Παρακαταθηκών και 
Δανείων (Τ.Π.Δ) σύμφωνα με το αρ. 27α του Ν. 3461/2006. 

Άρθρο 5 

Καταβολή ανταλλάγματος σε περίπτωση δημόσιας 
πρότασης με αντάλλαγμα μετρητά 

1. Ο προτείνων την επόμενη εργάσιμη ημέρα από την 
γνωστοποίηση του άρθρου 4 της παρούσας: 

(α) καταβάλει στην Ε.Χ.Α.Ε. το ποσό που αναλογεί στις 
κινητές αξίες της περίπτωσης (ί) του άρθρου 4 της πα¬ 
ρούσας, προκειμένου η Ε.Χ.Α.Ε. να πιστώσει αντίστοιχα 
άμεσα τους Λογαριασμούς χρηματικής εκκαθάρισης των 
Χειριστών που τηρούνται στην Τράπεζα Διακανονισμού, 
(β) καταθέτει στο Τ.Π.Δ. το ποσό που αναλογεί στις 
κινητές αξίες των περιπτώσεων (ϋ) και (ϋί) του άρθρου 
4 της παρούσας, υπέρ των δικαιούχων, οι οποίοι ανα- 
φέρονται στην ονομαστική κατάσταση, που του έχει 
χορηγήσει η Ε.Χ.Α.Ε., και προσκομίζει στην Ε.Χ.Α.Ε. το 
αποδεικτικό της κατάθεσης, 

(γ) καταβάλλει στην Ε.Χ.Α.Ε. και στο Τ.Π.Δ. τυχόν έξοδα 
για τις ενέργειες, στις οποίες προέβησαν σε συμμόρ¬ 
φωση με την απόφαση αυτή. 

2. Με την ολοκλήρωση της καταβολής του ανταλλάγμα¬ 
τος και την προσκόμιση του αποδεικτικού κατάθεσης στο 
Τ.Π.Δ., η Ε.Χ.Α.Ε. μεταφέρει τις κινητές αξίες που αφορά 
το δικαίωμα εξαγοράς από τον Ειδικό Λογαριασμό των 
Μερίδων των δικαιούχων των κινητών αξιών της υπό εξα¬ 
γορά εταιρείας στο ΣΑΤ στη Μερίδα του προτείνοντος. 

3. Προμήθειες, δικαιώματα και έξοδα της Ε.Χ.Α.Ε. και 
του Τ.Π.Δ. και τυχόν φόροι και τέλη επί των συναλλαγών, 
κατά τη διενέργεια των μεταβιβάσεων που περιγράφο- 
νται ανωτέρω, καταβάλλονται από τον προτείνοντα. 

Αρθρο 6 

Υποχρεώσεις Ε.Χ.Α.Ε. σε περίπτωση 
δημόσιας πρότασης με αντάλλαγμα που 
συνίσταται ή περιλαμβάνει κινητές αξίες 

Η Ε.Χ.Α.Ε. εντός δύο (2) εργασίμων ημερών από την 
ημέρα ολοκλήρωσης της εκκαθάρισης των συναλλαγών 
που καταρτίσθηκαν κατά την τελευταία ημέρα διαπραγ¬ 
μάτευσης, γνωστοποιεί στον προτείνοντα τον αριθμό 
των κινητών αξιών που έχουν μεταφερθεί ελεύθερες 
βαρών, δικαιωμάτων τρίτων ή κατασχέσεως, στον Ειδικό 
Λογαριασμό των Μερίδων των δικαιούχων στο ΣΑΤ, και 
τον ενημερώνει ως προς τα ακόλουθα: 

(ί) ως προς τους κατόχους των κινητών αξιών της 
υπό εξαγορά εταιρείας, που έχουν προβεί σε επιλογή 
ανταλλάγματος σε μετρητά, σύμφωνα με την παρ. 3 
του αρ. 27 του ν. 3461/2006, οπότε ακολουθείται η 
διαδικασία που περιγράφεται στα άρθρα 4 και 5 της 
παρούσας. 

(ϋ) ως προς τους κατόχους των κινητών αξιών της υπό 
εξαγορά εταιρείας, που έχουν εξουσιοδοτήσει Χειριστές ή 
τυχόν άλλο πρόσωπο, να λάβουν το αντάλλαγμα σε κινη¬ 
τές αξίες για λογαριασμό τους, και στην περίπτωση αυτή 
του γνωστοποιεί παράλληλα ονομαστική κατάσταση με τα 
στοιχεία των δικαιούχων των κινητών αξιών, αναφέροντας 
τον αριθμό των κινητών αξιών που κατέχουν, προκειμένου 
ο προτείνων να προβεί κατά περίπτωση στις ενέργειες 
που προβλέπονται στα άρθρα 7 και 8 της παρούσας. 

(ιϋ) ως προς τους κατόχους των κινητών αξιών της 
υπό εξαγορά εταιρείας, που δεν έχουν εξουσιοδοτή¬ 
σει Χειριστές ή τυχόν άλλο πρόσωπο, να λάβουν το 
αντάλλαγμα σε κινητές αξίες για λογαριασμό τους, 
καθώς τους κατόχους κινητών αξιών που βρίσκονται 
σε Λογαριασμό Χειριστή υπό ειδική εκκαθάριση προ¬ 
σκομίζοντας παράλληλα ονομαστική κατάσταση με τα 
στοιχεία των δικαιούχων των κινητών αξιών και τον 
αριθμό των κινητών αξιών που κατέχουν, προκειμένου 
ο προτείνων να προβεί κατά περίπτωση στις ενέργειες 
που προβλέπονται στα άρθρα 7 και 8 της παρούσας. 

(ίν) ως προς τα στοιχεία των δικαιούχων οιωνδήποτε 
δικαιωμάτων επί των κινητών αξιών της υπό εξαγορά 
εταιρείας επί των οποίων έχει συσταθεί ενέχυρο, επι¬ 
καρπία ή έχουν κατασχεθεί, προκειμένου ο προτείνων να 
προβεί σε κατάθεση του συνολικού ανταλλάγματος που 
αναλογεί σε κάθε δικαιούχο στο Τ.Π.Δ σύμφωνα με το αρ. 
27α του ν. 3461/2006 και κατά περίπτωση στις ενέργειες 
που προβλέπονται στα άρθρα 7 και 8 της παρούσας. 

Αρθρο 7 

Καταβολή ανταλλάγματος σε περίπτωση 
δημόσιας πρότασης με αντάλλαγμα που συνίσταται 
ή περιλαμβάνει κινητές αξίες εισηγμένες στο Χ.Α. 

1. Ο προτείνων οφείλει το αργότερο εντός τριών (3) 
εργασίμων ημερών από την γνωστοποίηση του άρθρου 
6 της παρούσας: 

(α) να προβεί στην καταβολή του ανταλλάγματος σε 
μετρητά προς τους κατόχους των κινητών αξιών της 
υπό εξαγορά εταιρείας της περ. (ί) του άρθρου 6 της 
παρούσας σύμφωνα με την διαδικασία που περιγράφε- 
ται ανωτέρω στο άρθρο 5 της παρούσας. 

(β) να επιστρέφει στην Ε.Χ.Α.Ε. τις ονομαστικές κα¬ 
ταστάσεις των περ. (μ), (μι) και (ίν) του άρθρου 6 της 
παρούσας με συμπληρωμένο τον αριθμό των κινητών 
αξιών, που προσφέρονταν ως αντάλλαγμα στο πλαί¬ 
σιο της άσκησης του δικαιώματος εξαγοράς, οι οποίες 
αναλογούν σε κάθε δικαιούχο και 
(γ) να έχει διαθέσιμο στον Ειδικό Λογαριασμό της Μερί¬ 
δας του τον συνολικό αριθμό των κινητών αξιών που συνι- 
στούν το αντάλλαγμα και αναλογούν στους κατόχους των 
κινητών αξιών της υπό εξαγορά εταιρίας, σε περίπτωση που 
το αντάλλαγμα συνίσταται σε υφιστάμενες κινητές αξίες. 

(δ) σε περίπτωση που το προσφερόμενο αντάλλαγμα 
συνίσταται σε κινητές αξίες που θα προκύψουν μετά 
από αύξηση του μετοχικού κεφαλαίου του Προτείνο- 
ντος με εισφορά σε είδος (των κινητών αξιών της υπό 
εξαγορά εταιρείας), ο Προτείνων χορηγεί στην ΕΧΑΕ, 
βεβαίωση επιχείρησης παροχής επενδυτικών υπηρεσιών 
ή πιστωτικού ιδρύματος, που είναι εγκατεστημένο στην 
Ελλάδα ή σε άλλο κράτος - μέλος, ότι ο προτείνων έχει 
λάβει κάθε πρόσφορο μέτρο προκειμένου να καταστεί 
δυνατή η παροχή του ανταλλάγματος του Δικαιώματος 
Εξαγοράς, η οποία συνυπογράφεται από το σύμβουλο 


του προτείνοντος (αρ. 12 Ν. 3461/2006), ο οποίος εκθέτει 
επ’ αυτής την άποψη του για τη διασφάλιση και την 
αξιοπιστία της περιγραφόμενης διαδικασίας. 

2. Στη συνέχεια η Ε.Χ.Α.Ε.: 

(α) στην περίπτωση (α) της προηγούμενης παραγράφου 
του παρόντος άρθρου διαπιστώνει την καταβολή του ανταλ¬ 
λάγματος, σύμφωνα με την παρ. 2 του άρθρου 5 της παρού¬ 
σας, και στη συνέχεια μεταφέρει τις κινητές αξίες της υπό 
εξαγορά εταιρείας από τον Ειδικό Λογαριασμό των Μερίδων 
των κατόχων τους στο ΣΑΤ στη Μερίδα του προτείνοντος, 

(β) στην περίπτωση (γ) της προηγούμενης παραγρά¬ 
φου του παρόντος άρθρου προβαίνει στη μεταφορά 
των κινητών άξιων, που προσφέρονται ως αντάλλαγμα: 

(ί) στην περ. (ϋ) του αρ. 6 της παρούσας, στους λογαρια¬ 
σμούς των Χειριστών ή τυχόν άλλου προσώπου, που έχει 
εξουσιοδοτηθεί να λάβει το αντάλλαγμα σε κινητές αξίες 
για λογαριασμό των κατόχων των κινητών αξιών της υπό 
εξαγορά εταιρείας, προκειμένου να τις μεταφέρουν άμεσα 
στις Μερίδες των πελατών τους, δικαιούχων του ανταλλάγ¬ 
ματος του δικαιώματος εξαγοράς, (ϋ) στην περ. (ϋί) του αρ. 6 
της παρούσας στον Ειδικό Λογαριασμό της Μερίδας Παρα¬ 
καταθήκης που τηρεί το Τ.Π.Δ. στην ΕΧΑΕ, υπέρ των δικαι¬ 
ούχων, οι οποίοι αναφέρονται στην αντίστοιχη ονομαστική 
κατάσταση της περ. (β) της παρ. 1 του παρόντος άρθρου. 

(ϋί) στην περ. (ίν) του αρ. 6 της παρούσας στον Ειδικό 
Λογαριασμό της Μερίδας Παρακαταθήκης που τηρεί το 
Τ.Π.Δ. στην ΕΧΑΕ, υπέρ των δικαιούχων, οι οποίοι ανα- 
φέρονται στην αντίστοιχη ονομαστική κατάσταση της 
περ. (β) της παρ. 1 του παρόντος άρθρου, σύμφωνα με 
το αρ. 27α του Ν. 3461/2006, και στην συνέχεια προβαίνει 
στη μεταφορά των κινητών αξιών της υπό εξαγορά εται¬ 
ρίας από τους Ειδικούς Λογαριασμούς των Μερίδων των 
κατόχων των κινητών αξιών της υπό εξαγορά εταιρείας 
στη Μερίδα του Προτείνοντος. 

(γ) στην περίπτωση (δ) της προηγούμενης παραγρά¬ 
φου του παρόντος άρθρου προβαίνει στη μεταφορά 
των κινητών άξιων της υπό εξαγορά εταιρίας, από τους 
Ειδικούς Λογαριασμούς των Μερίδων των κατόχων τους, 
στον Ειδικό Λογαριασμό της Μερίδας του Προτείνοντος 
με αποκλειστικό σκοπό την υλοποίηση της αύξησης 
του μετοχικού κεφαλαίου του. Με την ολοκλήρωση της 
διαδικασίας της αύξησης του μετοχικού κεφαλαίου του 
Προτείνοντα και την έκδοση των νέων κινητών αξιών 
που συνιστούν το αντάλλαγμα η ΕΧΑΕ μεριμνά για την 
άμεση μεταφορά τους στους αντίστοιχους λογαρια¬ 
σμούς των περιπτώσεων (ί), (ϋ) και (ϋί) της περ. (β) της 
παρούσας παραγράφου. Στη συνέχεια η ΕΧΑΕ, ύστερα 
από αίτηση του Προτείνοντος, μπορεί να μεταφέρει τις 
κινητές αξίες της υπό εξαγορά εταιρίας από τον Ειδικό 
Λογαριασμό του Προτείνοντος σε Λογαριασμό Χειρι¬ 
στή της Μερίδας του που θα υποδείξει στην ΕΧΑΕ. Σε 
περίπτωση που για οποιαδήποτε αιτία δεν καταβληθεί 
το αντάλλαγμα στους δικαιούχους, σύμφωνα με όσα 
ανωτέρω ορίζονται, η ΕΧΑΕ προβαίνει στην μεταφορά 
των κινητών αξιών της υπό εξαγορά εταιρείας από τον 
Ειδικό Λογαριασμό του Προτείνοντος στους Ειδικούς 
Λογαριασμούς των Μερίδων των κατόχων τους. 

3. Στο πλαίσιο υλοποίησης της διαδικασίας που προ- 
βλέπεται στην παράγραφο 2 περ. γ του παρόντος άρθρου 
η Ε.Χ.Α.Ε. ή/και ο ειδικά εξουσιοδοτημένος προς τούτο 
αντιπρόσωπος ή θεματοφύλακάς της ή/και η εταιρεία 
παροχής επενδυτικών υπηρεσιών ή το πιστωτικό ίδρυμα 
που αναφέρονται στην περίπτωση (δ) της παραγράφου 1 

του παρόντος άρθρου, δύνανται να προβαίνουν σε όλες 
τις τυχόν απαιτούμενες ενέργειες πράξεις και δικαιοπρα- 
ξίες, ενεργούντες, κατά περίπτωση, στο όνομα και για 
λογαριασμό τους ή για λογαριασμό των κατόχων των 
κινητών αξιών της υπό εξαγορά εταιρείας και δικαιούχων 
των κινητών αξιών που προσφέρονται ως αντάλλαγμα. 

4. Προμήθειες, δικαιώματα και έξοδα της Ε.Χ.Α.Ε. και 
του Τ.Π.Δ. και τυχόν φόροι και τέλη επί των συναλλαγών, 
κατά τη διενέργεια των μεταβιβάσεων της προηγούμε¬ 
νης παραγράφου, καταβάλλονται από τον προτείνοντα. 

Άρθρο 8 

Καταβολή ανταλλάγματος σε περίπτωση 
δημόσιας πρότασης με αντάλλαγμα που συνίσταται 
ή περιλαμβάνει κινητές αξίες μη εισηγμένες στο Χ.Α. 

1. Ο προτείνων οφείλει το αργότερο εντός τριών (3) 
εργασίμων ημερών από την γνωστοποίηση του άρθρου 
6 της παρούσας: 

(α) να προβεί στην καταβολή του ανταλλάγματος σε 
μετρητά προς τους κατόχους των κινητών αξιών της 
υπό εξαγορά εταιρείας της περ. (ί) του άρθρου 6 της 
παρούσας σύμφωνα με την διαδικασία που περιγράφε- 
ται ανωτέρω στο άρθρο 5 της παρούσας. 

(β) να επιστρέφει στην Ε.Χ.Α.Ε. τις ονομαστικές κα¬ 
ταστάσεις των περ. (μ), (μι) και (ίν) του άρθρου 6 της 
παρούσας με συμπληρωμένο τον αριθμό των κινητών 
αξιών, που προσφέρονταν ως αντάλλαγμα στο πλαί¬ 
σιο της άσκησης του δικαιώματος εξαγοράς, οι οποίες 
αναλογούν σε κάθε δικαιούχο και 
(γ) σε περίπτωση που το αντάλλαγμα συνίσταται σε 
υφιστάμενες κινητές αξίες, προβαίνει: 

(ί) στη μεταβίβαση των κινητών αξίων, που προσφέρονται 
ως αντάλλαγμα στους δικαιούχους του ανταλλάγματος 
του δικαιώματος εξαγοράς ή τυχόν άλλο πρόσωπο, που 
έχει εξουσιοδότηση να λάβει το αντάλλαγμα σε κινητές 
αξίες για λογαριασμό των εν λόγω δικαιούχων, στην περ. 
(ϋ) του αρ. 6 της παρούσας, 

(ϋ) στην περ. (ϋί) του αρ. 6 της παρούσας, σε παρακατάθε¬ 
ση των κινητών αξίων, που προσφέρονται ως αντάλλαγμα, 
στο Τ.Π.Δ., υπέρ των δικαιούχων που αναφέρονται στην 
αντίστοιχη ονομαστική κατάσταση της προηγούμενης περ. 
(β) του παρόντος άρθρου. 

(ϋί) στην περ. (ίν) του αρ. 6 της παρούσας σε παρακατάθεση 
των κινητών αξίων, που προσφέρονται ως αντάλλαγμα, στο 
Τ.Π.Δ. υπέρ των δικαιούχων που αναφέρονται στην αντίστοι¬ 
χη ονομαστική κατάσταση της προηγούμενης περ. (β) του 
παρόντος άρθρου, σύμφωνα με το αρ. 27α του Ν. 3461/2006. 

(δ) σε περίπτωση που το προσφερόμενο αντάλλαγμα 
συνίσταται σε κινητές αξίες που θα προκόψουν μετά 
από αύξηση του μετοχικού κεφαλαίου του Προτείνο- 
ντος με εισφορά σε είδος (των κινητών αξιών της υπό 
εξαγορά εταιρείας), ο Προτείνων χορηγεί στην ΕΧΑΕ, 
βεβαίωση επιχείρησης παροχής επενδυτικών υπηρεσιών 
ή πιστωτικού ιδρύματος, που είναι εγκατεστημένο στην 
Ελλάδα ή σε άλλο κράτος - μέλος, ότι ο προτείνων έχει 
λάβει κάθε πρόσφορο μέτρο προκειμένου να καταστεί 
δυνατή η παροχή του ανταλλάγματος του Δικαιώματος 
Εξαγοράς, η οποία συνυπογράφεται από το σύμβουλο 
του προτείνοντος (αρ. 12 Ν. 3461/2006), ο οποίος εκθέτει 
επ’ αυτής την άποψή του για τη διασφάλιση και την 
αξιοπιστία της περιγραφόμενης διαδικασίας. 

2. Στη συνέχεια η Ε.Χ.Α.Ε.: 

(α) στην περίπτωση (α) της προηγούμενης παραγρά¬ 
φου του παρόντος άρθρου διαπιστώνει την καταβολή 
του ανταλλάγματος, σύμφωνα με την παρ. 2 του άρθρου 


5 της παρούσας, και στη συνέχεια μεταφέρει τις κινη¬ 
τές αξίες της υπό εξαγορά εταιρείας από τον Ειδικό 
Λογαριασμό των Μερίδων των κατόχων τους στο ΣΑΤ 
στη Μερίδα του προτείνοντος, 

(β) στην περίπτωση (γ) της προηγούμενης παραγράφου 
του παρόντος άρθρου διαπιστώνει την καταβολή του ανταλ¬ 
λάγματος, σύμφωνα με τις περιγραφόμενες σε αυτή διαδι¬ 
κασίες και στη συνέχεια μεταφέρει τις κινητές αξίες της υπό 
εξαγορά εταιρείας από τον Ειδικό Λογαριασμό των Μερίδων 
των κατόχων τους στο ΣΑΤ στη Μερίδα του προτείνοντος, 

(γ) στην περίπτωση (δ) της προηγούμενης παραγρά¬ 
φου του παρόντος άρθρου προβαίνει στη μεταφορά 
των κινητών αξιών της υπό εξαγορά εταιρίας, από τους 
Ειδικούς Λογαριασμούς των Μερίδων των κατόχων τους, 
στον Ειδικό Λογαριασμό της Μερίδας του Προτείνοντος, 
με αποκλειστικό σκοπό την υλοποίηση της αύξησης του 
μετοχικού κεφαλαίου του. Με την ολοκλήρωση της δι¬ 
αδικασίας της αύξησης του μετοχικού κεφαλαίου του 
Προτείνοντος και την έκδοση των νέων κινητών αξιών 
που συνιστούν το αντάλλαγμα ο Προτείνων μεριμνά για 
την παράδοσή τους στους δικαιούχους του ανταλλάγ¬ 
ματος, σύμφωνα με την περ. (γ) της παρ. 1 του παρόντος 
άρθρου, και στη συνέχεια προσκομίζει τα σχετικά παρα¬ 
στατικά στην ΕΧΑΕ προκειμένου ύστερα από αίτησή του, 
η ΕΧΑΕ να μεταφέρει τις κινητές αξίες της υπό εξαγορά 
εταιρίας από τον Ειδικό Λογαριασμό του Προτείνοντος 
σε Λογαριασμό Χειριστή της Μερίδας του που θα υπο¬ 
δείξει. Σε περίπτωση που για οποιαδήποτε αιτία δεν 
καταβληθεί το αντάλλαγμα στους δικαιούχους, σύμφωνα 
με όσα ανωτέρω ορίζονται, η ΕΧΑΕ προβαίνει στη με¬ 
ταφορά των κινητών αξιών της υπό εξαγορά εταιρείας 
από τον Ειδικό Λογαριασμό του Προτείνοντος στους 
Ειδικούς Λογαριασμούς των Μερίδων των κατόχων τους. 

3. Στο πλαίσιο υλοποίησης της διαδικασίας που προ- 
βλέπεται στην παράγραφο 2 περ. γ του παρόντος άρθρου 
η Ε.Χ.Α.Ε. ή/και ο ειδικά εξουσιοδοτημένος προς τούτο 
αντιπρόσωπος ή θεματοφύλακας της ή/και η εταιρεία 
παροχής επενδυτικών υπηρεσιών ή το πιστωτικό ίδρυμα 
που αναφέρονται στην περίπτωση (δ) της παραγράφου 
1 του παρόντος άρθρου, δύνανται να προβαίνουν σε 
όλες τις απαιτούμενες ενέργειες και τυχόν δικαιοπρα- 
ξίες, ενεργούντες, κατά περίπτωση, στο όνομα και για 
λογαριασμό τους ή για λογαριασμό των κατόχων των 
κινητών αξιών της υπό εξαγορά εταιρείας και δικαιούχων 
των κινητών αξιών που προσφέρονται ως αντάλλαγμα. 

4. Προμήθειες, δικαιώματα και έξοδα της Ε.Χ.Α.Ε. και 
του Τ.Π.Δ. και τυχόν φόροι και τέλη επί των συναλλαγών, 
κατά τη διενέργεια των μεταβιβάσεων των προηγούμε¬ 
νων παραγράφων, καταβάλλονται από τον προτείνοντα. 

Αρθρο 9 
Έναρξη Ισχύος 

1. Από την έναρξη ισχύος καταργείται η υπ’ αριθμ. 
4/403/8.11.2006 (ΦΕΚ Β/1738/29.11.2006) απόφαση του Δι¬ 
οικητικού Συμβουλίου της Επιτροπής Κεφαλαιαγοράς. 

2. Η παρούσα απόφαση τίθεται σε ισχύ από τη δημο¬ 
σίευσή της στην Εφημερίδα της Κυβερνήσεως. 

3. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

